6. โครงการในอนาคต

สายธุรกิจโทรคมนาคมไร้สาย

การพัฒนาเทคโนโลยีด้านโทรคมนาคมที่ไม่หยุดนิ่ง
โทรศัพท์เคลื่อนที่จึงไม่ได้เป็นแค่เพียงอุปกรณ์สื่อสารด้วยเสียงเท่านั้น ADVANC
จึงมีนโยบายที่จะพัฒนาการให้บริการแบบ Non-Voice
ซึ่งถือได้ว่าเป็นเทคโนโลยีชั้นสูงออกให้บริการแก่ลูกค้าในหลายรูปแบบ
เพื่อเป็นการสร้างความพึงพอใจให้แก่ลูกค้า บริการที่ ADVANC จะเปิดให้บริการมีดังนี้

-   GPRS

การนำเทคโนโลยี GPRS (General Packet Radio Service) มาใช้กับเครือข่าย GSM
จะทำให้ ADVANC สามารถเชื่อมโยงเครือข่าย GSM กับเครือข่าย IP ภายนอกได้ เช่น เครือข่าย
Internet และ Intranet ขององค์กรต่างๆ ทำให้ ADVANC สามารถให้บริการ Internet
ผ่านทางโทรศัพท์เคลื่อนที่ Digital GSM ได้
ผู้ใช้บริการสามารถเชื่อมต่อวงจรไปยังเครือข่ายภายนอก และทำการส่งข้อมูลได้สูงถึงระดับ 115
kbit/s การใช้ resource ของเครือข่ายจะใช้ตามความจำเป็นที่ต้องใช้งานเท่านั้น
ดังนั้นวิธีการคิดค่าใช้บริการ ก็จะคิดตามปริมาณการส่งข้อมูลผ่านเครือข่าย
แทนที่จะคิดตามช่วงเวลาของการเชื่อมต่อวงจร การ Implement GPRS ของ ADVANC
สามารถทำได้อย่างรวดเร็วด้วยการลงทุนที่ต่ำ

-   mPocket4u.com

บริการ WAP ที่รวบรวมบริการหลากหลายรูปแบบเพื่อกลุ่มลูกค้า GSM 2 Watt
ในการท่องโลกอินเตอร์เน็ตผ่านทางโทรศัพท์เคลื่อนที่ระบบ Wireless Application Protocol
โดยมีบริการดังนี้

-   My Service บริการเพื่อการคัดสรรเฉพาะบริการที่มีการใช้งานเป็นประจำ
    หรือบริการที่ชื่นชอบ

-   mMail เพิ่มความสะดวกสบายในการติดต่อผ่านทาง E-mail ผ่านทางโทรศัพท์เคลื่อนที่
    Digital GSM โดยสามารถ Read, Compose mail, Reply, Delete
    ได้โดยสะดวกผ่านทางโทรศัพท์เคลื่อนที่ ตลอด 24 ชั่วโมง ไม่จำกัดสถานที่

-   mInfotainment รวบรวมข้อมูลที่เป็นประโยชน์ไว้อย่างหลากหลาย เช่น business,
    entertainment, sports, News, Phone Directory, Travel และข้อมูล ADVANC
    Customer Care

-   mSearch บริการค้นหาแว๊บไซต์หัวข้อต่างๆ จากฐานข้อมูลทั่วโลก

-   Games บริการเพื่อความบันเทิง อาทิ Virtual Pet, Tic Tac Toe และ
    อีกหลากหลายเกมส์ที่ทยอยเพิ่มตลอดทั้งปี

-   Cool Sites! แว๊บไซต์ที่น่าสนใจ และถูกคัดสรรโดยทีมงานที่มีประสบการณ์เฉพาะทาง
    ทั้งแว๊บไซต์ภายในประเทศและต่างประเทศ

-   Hints&Tips อธิบายการใช้งานอย่างง่ายของบริการในหมวดต่างๆ ภายใต้
    mPocket4u.com

-   What’s News บริการข้อมูลข่าวสาร และเทคโนโลยีที่น่าสนใจจากทั่วทุกมุมโลก

อย่างไรก็ตาม mPocket4u.com มีโครงการในการพัฒนาบริการใหม่ๆ
ที่ทันสมัยและตรงต่อความต้องการของกลุ่มลูกค้ามากที่สุด อาทิ บริการ Education บริการ
shopping เป็นต้น ทั้งนี้บริการจาก mPocket4u.com
มีเป้าหมายเพื่อการตอบสนองความต้องการของลูกค้า
จึงกำหนดหลักการในการคัดสรรเฉพาะบริการที่น่าสนใจและตรงต่อความต้องการของกลุ่มลูกค้า GSM
2 WATT

-   Push Service

บริการรับข้อมูลตามความต้องการของกลุ่มลูกค้า GSM 2 Watt อาทิบริการข้อมูลจากตลาดหลักทรัพย์
โดยลูกค้าสามารถเลือกเฉพาะข้อมูลหลักทรัพย์ที่สนใจได้
ตลอดจนจับตาดูความเคลื่อนไหวของหลักทรัพย์ที่สนใจ หรือแม้แต่บริการข้อมูลการแข่งขันการกีฬาที่
ADVANC สามารถส่งข้อมูลผลการแข่งขันมาให้ทันทีที่มีการเคลื่อนไหวใดๆ ในเกมส์การแข่งขันนั้น
เช่น การทำคะแนน การขยายเวลาแข่งขัน เป็นต้น นอกจากนี้ข้อมูลในแง่ของความบันเทิง เช่น
ตารางการฉายภาพยนตร์เฉพาะภาพยนตร์ที่เข้าใหม่และอยู่ในความสนใจของลูกค้า
ลูกค้าสามารถกำหนดให้ ADVANC ส่งข้อมูลมายังโทรศัพท์เคลื่อนที่ของตนได้ทุกที่ ทุกเวลา โดยทาง
ADVANC มีโครงการในการพัฒนาบริการใหม่ๆ ที่ตอบสนองความต้องการของลูกค้าอย่างต่อเนื่อง

-   Location Base Service

Location Base Service คือ บริการค้นหาเส้นทางผ่านทางโทรศัพท์เคลื่อนที่ โดยจะมี 2
บริการหลักสำหรับผู้ที่ต้องการทราบเส้นทางอย่างเร่งด่วนผ่านทางโทรศัพท์เคลื่อนที่ระบบ GSM 2
Watt ได้แก่ บริการ NearBy Me และ Find My Friend

บริการ NearBy Me คือการให้บริการข้อมูลของสถานที่และเส้นทางอย่างคร่าวๆ
ของสถานที่ที่ท่านต้องการทราบในระยะทางใกล้ โดยกำหนดระยะทางไม่เกิน 5 กิโลเมตร
จากจุดที่ท่านอยู่ปัจจุบัน สถานที่ดังกล่าวได้แก่ ธนาคาร ตู้ ATM โรงพยาบาล สถานที่ประกอบการ
สถานีตำรวจ ห้างสรรพสินค้า โรงเรียน มหาวิทยาลัย เป็นต้น โดยการให้บริการเส้นทางนี้
ผู้ใช้บริการจะได้ข้อมูลเป็นแผนที่อย่างคร่าวๆ และคำอธิบายเส้นทางเป็นตัวอักษร

บริการ Find My Friend คือบริการค้นหาเพื่อนผ่านทางโทรศัพท์เคลื่อนที่
โดยท่านสามารถทราบตำแหน่งที่อยู่ของเพื่อนของท่านผ่านทางโทรศัพท์มือถือ
ถือว่าเป็นการพัฒนาเทคโนโลยีของการส่งสัญญาณระหว่างโทรศัพท์เคลื่อนที่อีกรูปแบบหนึ่ง
การทำงานคือโทรศัพท์มือถือทั้ง 2 เครื่องจะส่งคลื่นเพื่อค้นหาจุดตำแหน่งของกันและกัน

สายธุรกิจดาวเทียมและต่างประเทศ

-   โครงการไอพีสตาร์ (iPSTAR)

SATTEL ได้เล็งเห็นศักยภาพของระบบดาวเทียม Internet Protocol (IP) รุ่นใหม่
จึงได้เริ่มดำเนินโครงการไอพีสตาร์วัน (iPSTAR-1)
โดยมีเป้าหมายที่จะสนองตอบความต้องการที่เพิ่มขึ้นอย่างไม่หยุดยั้งของการใช้บริการอินเตอร์เน็ตความเร็วสูงในอนาคต
SATTEL ได้ร่วมมือกับพันธมิตรที่เชี่ยวชาญด้านเทคโนโลยีจากสหรัฐอเมริกา
ใช้นวัตกรรมที่ล้ำหน้าและเทคโนโลยีการใส่รหัสดิจิตอลชั้นสูงลิขสิทธิเฉพาะของบริษัทผู้ร่วมโครงการ
เพื่อสร้างดาวเทียมที่จะรับข้อมูลระบบดิจิตอลแบบ Broadband Internet Platform
อย่างไรก็ดีเพื่อลดความเสี่ยงของเทคโนโลยีใหม่นี้
การพัฒนาจึงมุ่งเน้นการเพิ่มประสิทธิภาพของเทคโนโลยีที่ได้รับการทดสอบแล้วว่าเป็นไปได้
ดังนั้นดาวเทียม iPSTAR จึงจะโคจรอยู่ในวงโคจรค้างฟ้า Geosynchronous Orbit
ที่นิยมใช้กันอยู่ในปัจจุบัน และไม่ใช้วงโคจรระดับต่ำ (Low Earth Orbit)
ที่ยังไม่มีการทดสอบการใช้มากนัก ดาวเทียม iPSTAR มีช่องสัญญาณจำนวน 100 ช่อง (beam)
โดยมีพื้นที่ให้บริการแบบเฉพาะจุด (fixed footprint)
นั่นคือเป็นพื้นที่บริการที่ครอบคลุมพื้นที่สำคัญๆ ในภาคพื้นทวีปเอเชียและแปซิฟิก
ช่วยแก้ปัญหาความสูญเปล่าของสัญญาณที่ครอบคลุมพื้นที่บริเวณมหาสมุทรและพื้นที่ที่มีประชากรเบาบาง
ช่องสัญญาณย่านความถี่ Ku-Band จะช่วยเชื่อมต่อสัญญาณระยะสุดท้ายไปยังผู้รับบริการ
ซึ่งจะขึ้นอยู่กับเทคโนปกรณ์ที่มีอยู่และความคุ้มทุนในการดำเนินงาน

ดาวเทียม iPSTAR หนึ่งดวงมีสมรรถนะในการส่งสัญญาณสูงถึง 40 กิกะบิตท์ ต่อวินาที
นับว่าสูงกว่าดาวเทียมทั่วไปที่สามารถส่งสัญญาณได้น้อยกว่า 3 กิกะบิตท์ต่อวินาที
สำหรับสมรรถนะที่สูงนี้มาจากการใช้ความถี่ซ้ำติดต่อกันหลายครั้ง
และการปรับแบนวิดท์ตามความต้องการได้ทันทีโดยผ่านสถานีภาคพื้นดินที่มีประสิทธิภาพสูงหรือเกตเวย์
สถานีภาคพื้นดินสามารถเพิ่มหรือลดความแรงของสัญญาณจากช่องสัญญาณหนึ่งที่จะส่งไปยังอีกช่องสัญญาณหนึ่ง
เช่น เพิ่มความแรงของช่องสัญญาณในกรณีที่จะส่งไปยังพื้นที่ที่มีฝนตก เป็นต้น
หัวใจสำคัญของประสิทธิภาพอันยอดเยี่ยมนี้ ก็คือ
การใส่รหัสและระบบบีบอัดสัญญาณด้วยสูตรคณิตศาสตร์ชั้นสูง ซึ่งจะทำให้ความถี่ 1 Hertz
สามารถส่งข้อมูลได้ถึง 4 bit ในขณะที่เทคโนโลยีดาวเทียมในปัจจุบันจะอยู่ที่ 1 Hertz ต่อ 1
bit

ด้วยสมรรถนะที่เพิ่มขึ้นของดาวเทียมรุ่นใหม่นี้เองทำให้ iPSTAR-1 ซึ่งมีจำนวน 100 ช่องสัญญาณ
(beam) มีประสิทธิภาพเทียบเท่ากับ 1,000 ทรานสพอนเดอร์ที่ใช้ในปัจจุบัน

ภายในปี 2544 SATTEL
มีโครงการที่จะเริ่มทดลองเปิดตัวใช้สถานีภาคพื้นดินหรือโมเด็มความเร็วสูงผ่านดาวเทียม
ซึ่งสามารถใช้งานได้กับทั้งดาวเทียม iPSTAR และดาวเทียมไทยคมที่มีการใช้งานอยู่ในปัจจุบัน
ข้อได้เปรียบอีกประการหนึ่งของผู้ใช้บริการนี้ คือ
โมเด็มความเร็วสูงชนิดใหม่นี้สามารถรับส่งข้อมูลผ่านทรานสพอนเดอร์ได้มากกว่าปกติ
ดังนั้นจึงเป็นการเพิ่มประสิทธิภาพของระบบดาวเทียมปัจจุบันและช่วยลดต้นทุนการบริการ SATTEL
คาดว่าเทคโนปกรณ์ใหม่นี้จะมีราคาขั้นต้นอยู่ที่ 1,000 เหรียญสหรัฐฯ

แม้ว่าโครงการ iPSTAR จะสามารถเริ่มการทดลองให้บริการได้ภายในปี 2544
แต่การให้บริการเต็มรูปแบบจะมีขึ้นหลังจากการส่งดาวเทียม iPSTAR-1 ขึ้นสู่วงโคจรในปี 2546

-   ธุรกิจอินเตอร์เน็ต

CSC มีแผนการที่เพิ่มจำนวนสายโทรศัพท์
เพื่อให้รองรับกับสมาชิกที่โทรเข้ามาเพื่อใช้บริการอินเตอร์เน็ต ให้ได้ 15
สมาชิกต่อหนึ่งคู่สายโทรศัพท์ และพัฒนาการให้บริการ (Customer Service)
ให้สามารถรองรับลูกค้าและเครือข่ายที่ขยายไปทั่วประเทศไทยได้อย่างมีประสิทธิภาพต่อไปในอนาคต

 

-   ธุรกิจต่างประเทศ

-   CAMSHIN
    มีโครงการที่จะเพิ่มพื้นที่การให้บริการให้ครอบคลุมทั่วประเทศกัมพูชาให้มากยิ่งขึ้นจากเดิมที่มีอยู่และขยายโครงข่ายของระบบโทรศัพท์ให้สามารถครอบคลุมพื้นที่ได้มากขึ้น
    โดยอยู่ภายใต้เงื่อนไขที่สามารถดำเนินธุรกิจให้มีผลตอบแทนได้สูงที่สุด

-   LTC มีโครงการที่จะเพิ่มพื้นที่การให้บริการให้ครอบคลุมทั่วประเทศลาว และให้บริการใหม่ๆ
    ทางด้านโทรคมนาคมให้หลากหลายยิ่งขึ้น
    รวมถึงการพัฒนาเครือข่ายให้สามารถครอบคลุมทั่วประเทศในอนาคต